Broj RKP-a: 4212

Naziv obveznika: OPĆINSKI SUD U POŽEGI

Razina: 11

Šifra djelatnosti: 8423

Razdjel: 109

OIB: 49328464172

**OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA I FINANCIJSKOG PLANA**

Temeljem Zakona o proračunu (NN 144/21) i Pravilnika o polugodišnjem i godišnjem izvještaju o izvršenju proračuna i financijskog plana (NN 85/23) izrađen je Godišnji izvještaj o izvršenju proračuna i financijskog plana koji se sastoji od općeg i posebnog dijela.

Opći dio izvještaja sastoji se od Sažetka računa prihoda i rashoda i računa financiranja, Izvještaja o prihodima i rashodima prema ekonomskoj klasifikaciji, Izvještaja o prihodima i rashodima prema izvorima financiranja, Izvještaja o rashodima prema funkcijskoj klasifikaciji.

Posebni dio izvještaja sadrži prikaz izvornog plana, tekućeg plana i izvršenja. Iskazan je po programskoj klasifikaciji, a sadrži prikaz rashoda i izdataka iskazanih po izvorima financiranja i ekonomskoj klasifikaciji raspoređenih u programe i aktivnosti.

Ukupni prihodi u izvornom planu za 2024. iznose 2.011.256,00 eura, a ukupni rashodi 2.011.256,00 eura. Ukupni rashodi se odnose na rashode poslovanja u iznosu od 2.008.655,00 eura i rashode za nabavu nefinancijske imovine u iznosu od 2.601,00 eura.

U tekućem planu 2024. ukupni prihodi iznose 2.183.296,50 eura, koliko iznose i ukupni rashodi, s tim da rashodi poslovanja iznose 2.180.703,00 eura, a rashodi za nabavu nefinancijske imovine iznose 2.593,50 eura.

U 2023. godini ostvareni su ukupni prihodi u iznosu od 1.620.425,44 eura. Rashodi poslovanja iznose 1.617.080,05 eura, a rashodi za nabavu nefinancijske imovine 3.345,39 eura, što čini ukupne rashode u iznosu od 1.620.425,44 eura.

U 2024. godini ostvareni su ukupni prihodi u iznosu od 2.085.693,22 eura. Rashodi poslovanja iznose 2.083.457,87 eura, a rashodi za nabavu nefinancijske imovine 2.593,48 eura, što čini ukupne rashode u iznosu od 2.086.051,35 eura. Ostvaren je manjak u iznosu od 358,13 eura.

U 2024. godini vidljivo je povećanje ukupnih prihoda za 28,71% i ukupnih rashoda za 28,73% u odnosu na prethodno razdoblje, odnosno 2023. godinu.

Izvor 11 – Opći prihodi i primici – planirani su u skladu sa stvarnim potrebama poslovanja, a odnose se na rashode poslovanja (rashode za zaposlene, materijalne rashode, financijske rashode) i rashode za nabavu nefinancijske imovine (leasing).

Izvor 31 – vlastiti prihodi – odnose se na kopiranje i presnimavanje u sudskim aktima. Izvorni plan je planiran na temelju prethodnih razdoblja, a koristi se za rashode uredskog materijala.